Veselé príbehy psíka Lapaja - Mislovičová, Sibyla; Bera, Karoly; Havasová, Eva S. (Matys Bratislava, 2012)
Múdry psík Lapaj, nebojácny kocúr Mňauko, dobrosrdečný diviak Rypko, nemotorné psisko Bafi a živé striebro včielka Bzučka svorne nažívajú v spoločnom domčeku. S priateľmi z prvej knihy o Lapajovi aj teraz zažiješ veľa nevšedných a pútavých, niekedy veselých, inokedy napínavých dobrodružstiev. Prihodia sa im však aj menej príjemné veci, s ktorými si len horko-ťažko poradia, ba niekedy im ani vlastná dôvtipnosť či sila nebudú stačiť. Ešte šťastie, že majú poruke čarodejníka Barabáša, starého múdreho priateľa, ktorý sa vždy objaví v pravej chvíli, aby zvieratkám poradil alebo pomohol dostať sa z úzkych. Príbehy verných kamarátov teda pokračujú a ty sa môžeš stať ich súčasťou. Otvor knižku a na prvých stránkach sa dozvieš, kto je najlepší futbalista... Alebo si to o sebe myslí len on?
Keywords: maďarská literatúra; literatúra pre deti; príbehy o zvieratkách; prvé čítanie; pre čitateľov od 7 rokov